PolyAgent/wiki_georgian_en_parallel_20231101 huggingface dataset:
La Gloria, Cesar

La Gloria, Cesar
La Gloria is a municipality and town in the Department of Cesar, northern Colombia by the Magdalena River.
Geography
La Gloria is situated to the Eastern margin of the Magdalena River, it borders the north with the municipalities of Tamalameque and Pelaya, the south with the municipalities of Gamarra and Aguachica, the West with the Bolívar Department and the east with the Norte de Santander Department. The municipality has been characterized as the bridge between the south of Cesar and the municipalities of the south of Bolívar. Travellers of this region of Bolivar must cross rio Magdalena, to take the highway La Gloria - La Mata.
History
The town and municipality was initially founded by Benito Torices Bermudez, Juan Cruz Uribe, Gregorio Arias and Hermógenes Maza on December 8, 1800 with the name Corregimiento of Belén Belén part of the Municipality of Simaña. The town served as a supportive port for fluvial vessels carrying supplies and passengers over the Magdalena River. In 1888 the General Assembly of the Magdalena creates the current layout of Municipality and town of La Gloria by order 004 of July 1, 1888 and became part of the Padilla Province. In 1967 the municipality adheres to the Cesar Department.
Economy
It is known for its small but growing fishing industry and its agricultural produces. The agricultural products that stand out in the municipality are rice, cultivated in the estates of the Properties Santa Ines and Bellacruz, as well as sorghum and other cereals to smaller scale. The planting of corn in Ayacucho and La Mata, like the fishing industry, is very well known at national level.
At present, the rice cultures have been replaced in a 90% by extensive cultures of palm for the palm oil production.
Transport
There are two airports in the municipality both owned and controlled by the Colombian state owned oil company Ecopetrol in the corregimientos of Simaña and Ayacucho.
La Gloria connects to the rest of the Cesar Department towns by a highway leading to the town of La Mata and a railway that connects to the main southern towns of the department. La Gloria railway station is considered by the Colombian Ministry of Culture as a place of national cultural interest.
The Magdalena River easily communicates with other cities over this river, the most important of them being Barranquilla.
References
External links
La Gloria official website
Municipalities of Cesar Department
ლეონტიოსი

ლეონტიოსი (ან ლეონტიუსი; ; ; დ. 676 — გ. 15 თებერვალი, 706) — ბიზანტიის იმპერატორი 695-698 წლებში. ე. წ. „ოცწლიანი ანარქიის” დროს. წარმოშობით ისავრიელი. ანატოლიის ჯარის სტრატეგოსი. გაურკვეველი დანაშაულის გამო იუსტინიანე II-მ სამი წლით ციხეში გამოკეტა. წყაროების თანახმად, მას იმპერატორობას უწინასწარმეტყველებდნენ. 695 წელს, ხალხის მხარდაჭერით, დაამხო იუსტინიანე II. ამ უკანასკნელს, ახალი იმპერატორის ბრძანებით მოაჭრეს ცხვირი, რის შემდეგაც ყირიმში გადაასახლეს. 697 წელს არაბებმა კართაგენი აიღეს და ბიზანტიის მთელი აფრიკული პროვინციები დაიპყრეს. არმიამ მხარი დაუჭირა ერთ-ერთ არქონტს, აფსიმარს. მან ლეონტიოსის დამხობა შეძლო. ყოფილ იმპერატორს ცხვირი მოაჭრეს და მონასტერში გამოკეტეს. ახალი იმპერატორი ტიბერიუს III-ის სახელით გამეფდა. 705 წელს იუსტინიანე II-მ კვლავ დაიბრუნა ტახტი და ლეონტიოსიც და ტიბერიუსიც სიკვდილით დასაჯა.
ლიტერატურა
სქოლიო
ბიზანტიის იმპერატორები
დაბადებული 676
გარდაცვლილი 15 თებერვალი
გარდაცვლილი 706
VII საუკუნის ბიზანტიის იმპერატორები
მოლა ფანაჰ ვაგიფის ბიუსტი

მოლა ფანაჰ ვაგიფის ბიუსტი
მოლა ფანაჰ ვაგიფის ძეგლი — ცნობილი აზერბაიჯანელი პოეტის, XVIII საუკუნის პოლიტიკური და საზოგადო მოღვაწის მოლა პანაჰ ვაგიფისადმი მიძღვნილი ძეგლი. 1992 წელს ქალაქ შუშის ოკუპაციის შემდეგ დაანგრიეს. 2021 წელს ოკუპაციიდან ქალაქის განთავისუფლების შემდეგ რესტავრირებულია.
ისტორია
მოლა პანაჰ ვაგიფის ძეგლი 1957 წელს მოქანდაკე ჰაიატ აბდულაევმა ბრინჯაოსაგან დაამზადა. იგი პოეტის საფლავის ძეგლის სახით დაიდგა შუშაში, ჯიდირდიუზთან ახლოს 1958 წელს. მოგვიანებით, 1976 წელს ბიუსტი გადატანილ იქნა შუშაში ვაგიფის სახლთან. ვაგიფის მავზოლეუმის გახსნის წინ 1982 წელს ბიუსტი და მის გარშემო ტერიტორია გარემონტდა, ხოლო ძეგლის პოსტამენტი შეიცვალა. 1992 წელს შუშის ოკუპაციის დროს ბიუსტი და სხვა მრავალი ძეგლი ვანდალიზმის მსხვერპლი გახდა და ოკუპანტებმა დაანგრიეს.
2021 წელს ოკუპაციიდან ქალაქის განთავისუფლების შემდეგ ძეგლი რესტავრირებულ იქნა მისი ავტორის, ჰაიატ აბდულაევის პირვანდელი საესკიზიო პროექტის მიხედვით და თავის ადრინდელ ადგილსამყოფელს დაუბრუნდა. 2021 წლის 29 აგვისტოს მოლა პანაჰ ვაგიფის ძეგლი ხელახლა გაიხსნა.
სქოლიო
აზერბაიჯანის ძეგლები
სხალნარის ეკლესია

სხალნარის ეკლესია — არქიტექტურული ძეგლი, საკულტო ნაგებობა საჩხერის მუნიციპალიტეტის სოფელ სინაგურში, სხალნარში. აგებულია VIII-IX საუკუნეებში.
სოფელ სინაგურში აგებულია დარბაზული ტიპის ეკლესია სამხრეთის და დასავლეთის მინაშენებით. ნაგებია შირიმით, ქვიშაქვითა და ფლეთილი ქვით. საკურთხეველი ბრტყელი აქვს. მის მომიჯნავე კედლებზე თაღებია. ქუსლებიდან იწყება ტრომპები, რომლებსაც ეყრდნობოდა კოლოფა აბსიდის კონქი. გრძივ კედლებზე შეწყვილებული თაღედია თითო პილასტრით შუაში. ეკლესიას აქვს ორი შესასვლელი — სამხრეთიდან და დასავლეთიდან. ნაგებობის კედლები ალაგ-ალაგ გარღვეულია, სახურავი ჩამოქცეულია. მინაშენების კვალი ფრაგმენტულად იკითხება.
ლიტერატურა
შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
საჩხერის მუნიციპალიტეტის ტაძრები
ალენი

ალენი შეიძლება ნიშნავდეს:
ალენი (არგენტინა) — ქალაქი არგენტინაში
ალენი (ირლანდია) — სოფელი ირლანდიაში
ალენი (მდინარე) — მდინარე ახალ ზელანდიაში
ალენი (ბადენ-ვიურტემბერგი) — ქალაქი ბადენ-ვიურტემბერგის მხარეში, გერმანია
ალენი (ჩრდილოეთი რაინ-ვესტფალია) — ქალაქი ჩრდილოეთ რაინ-ვესტფალიის მხარეში, გერმანია
მაჰემედლი

მაჰემედლი — სოფელი აზერბაიჯანში, არანის რეგიონის იმიშლის რაიონში. მოსახლეობის რაოდენობა — 581 კაცი.
რესურსები ინტერნეტში
იმიშლის რაიონის სოფლები
Pleurotomella herminea

Pleurotomella herminea — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
შოთა შათირიშვილი

შოთა შათირიშვილი(დ. 25 აგვისტო, 1921, შუა სურები, ჩოხატაურის რაიონი — გ. 11 იანვარი, 1999, თბილისი) — ქართველი ენათმეცნიერი, პედაგოგი, მთარგმნელი.
ბიოგრაფია
პედაგოგიკის მეცნიერებათა დოქტორი, პროფესორი შოთა შათირიშვილი ცნობილი ქართველი ენათმეცნიერის გიორგი ახვლედიანის მოწაფე იყო. მონაწილეობდა მეორე მსოფლიო ომში 1941 წლიდან. 1946 წელს დემობილიზების შემდეგ სწავლობდა თბილისის სახელმწიფო უნივერსიტეტის დასავლეთ ევროპის ენებისა და ლიტერატურის ფაკულტეტზე. უნივერსიტეტის დასრულების შემდგომ სწავლა განაგრძო ასპირანტურაში. 1960 წელს გახდა ი. გოგებაშვილის სახელობის პედაგოგიური ინსტიტუტის უცხოური ენების სექტორის გამგე.1974 წელს სადოქტორო დისერტაციის დაცვის შემდგომ მიენიჭა პროფესორის წოდება. გამოქვეყნებული აქვს 160 სამეცნიერო შრომა, 10 ფუნდამენტური მონოგრაფია, მათ შორის „გერმანული ენის სწავლების მეთოდიკა“, „გერმანული ფონეტიკის სწავლების მეთოდიკა“, 6 კი – საშუალო სკოლის გერმანული ენისა და გრამატიკის მოქმედი სახელმძღანელოები.
ქართველი მთარგმნელები
ქართველი პედაგოგები
ქართველი ენათმეცნიერები
დაბადებული 25 აგვისტო
დაბადებული 1921
გარდაცვლილი 11 იანვარი
გარდაცვლილი 1999
ჩოხატაურის მუნიციპალიტეტში დაბადებულები
საქართველოს 17 წლამდე ფეხბურთელთა ნაკრები

საქართველოს 17 წლამდე ფეხბურთელთა ნაკრები
საქართველოს 17 წლამდე ფეხბურთელთა ნაკრები წარმოადგენს საქართველოს მსოფლიოს საფეხბურთო ახალგაზრდულ ჩემპიონატებში და მას ადმინისტრირებას საქართველოს ფეხბურთის ფედერაცია უწევს.
საქართველოს 17 წლამდე ნაკრები ევროპის ჩემპიონატზე
საქართველოს ფეხბურთი
შემადგენლობა
2018 წლის ევროპის ჩემპიონატის ელიტ-რაუნდის შესარჩევი ეტაპისთვის, 24-30 ოქტომბერი
სტატისტიკა
დიდი ხურვალეთის ღვთისმშობლის ეკლესია

დიდი ხურვალეთის ღვთისმშობლის ეკლესია – ეკლესია გორის მუნიციპალიტეტის სოფელ დიდი ხურვალეთის ჩრდილოეთით სამ კილომეტრზე, ადგილ ძუკათაში, მდინარე ხურვალეთის მარცხენა ნაპირზე. თარიღდება გვიანდელი ფეოდალური ხანით.
ეკლესია დარბაზულია (10,8 X 5,9 მ), ნაგებია რიყისა და ნატეხი ქვით. პილასტრები, კარისა და სარკმლების საპირეები ამოყვანილია შირიმის ქვით. შესასვლელები სამხრეთითა და ჩრდილოეთითაა. ღრმა ნახევარწრიული აფსიდის ღერძზე თაღოვანი სარკმელია, მის ორივე მხარეს - თითო ოთხკუთხა ნიში. ეკლესიის ჩრდილოეთ კედელზე, მთელ სიგრძეზე მიდგმულია სწორკუთხა სათავსი (10,8 X 3,3 მ), რომელიც აღმოსავლეთით ნახევარწრიული აფსიდით მთავრდება. აფსიდში თაღოვანი სარკმელია, რომლის ორივე მხარეს თითო ოთხკუთხა ნიშია. ზუსტად იმავე ზომის სათავსია მიშენებული ეკლესიის სამხრეთ კედელზე. მას კარი სამხრეთით აქვს.
ლიტერატურა
საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
გორის მუნიციპალიტეტის ტაძრები
ღვთისმშობლის სახელობის ეკლესიები
მინსკის სამხატვრო მუზეუმი

მინსკის სამხატვრო მუზეუმი — ბელორუსიის სსრ სამხატვრო მუზეუმი (1957-მდე ბელორუსიის სსრ სურათების გალერეა), სახვითი და დეკორატიულ-გამოყენებითი ხელოვნების ნიმუშების ყველაზე დიდი კოლექცია ბელორუსის რესპუბლიკაში. დაარსდა 1939 წელს. გერმანელმა ფაშისტებმა მთლიანად გაანადგურეს 1941-1944 წლებში. ფონდების აღდგენის შემდეგ გაიხსნა 1945 წელს. მუზეუმში არის შემდეგი განყოფილებები: ბელორუსიის ხელოვნების, XVIII-XX საუკუნეების რუსეთის ხელოვნების, საზღვარგარეთის ქვეყნების ხელოვნების (დასავლეთ ევროპის, შორეული აღმოსავლეთის და ინდოეთის). 1973 წლის მონაცემებით, მინსკის სამხატვრო მუზეუმში დაცულია 13 ათასზე მეტი ექსპონატი.
ლიტერატურა
მუზეუმები
ანდირა

ანდირა — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 479 მეტრზე. მიეკუთვნება ჩრდილოეთ პიუნეირუ-პარანაენსის მეზორეგიონს. შედის ეკონომიკურ-სტატისტიკურ მიკრორეგიონ კორნელიუ-პროკოპიუს შემადგენლობაში.
2010 წლის მონაცემებით, მოსახლეობა 20 610 ადამიანს შეადგენდა, მოსახლეობის სიმჭიდროვე 87.3 კმ²-ზე. ფართობი 236 075 კმ²-ია.
იხილეთ აგრეთვე
პარანა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
Ranking decrescente do IDH-M dos municípios do Brasil
პარანის შტატის მუნიციპალიტეტები
ნიკასიოს რაიონი

ნიკასიოს რაიონი — რაიონი პერუში, პუნოს რეგიონის ლამპის პროვინციაში. მდებარეობს ზღვის დონიდან 3 850 მეტრზე. 2007 წლის მონაცემებით, მოსახლეობა 2 864 ადამიანს შეადგენდა, სიმჭიდროვე 21 ადამიანი კმ²-ზე. ფართობი 134.35 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
პუნოს რეგიონის რაიონები
ლამპის პროვინციის რაიონები
Comitas pachycercus

Comitas pachycercus is a species of sea snails, a marine gastropod mollusc in the family Pseudomelatomidae
Distribution
This marine species occurs off New Caledonia.
References
Sysoev, A.; Bouchet, P. (2001). Gastéropodes turriformes (Gastropoda: Conoidea) nouveaux ou peu connus du Sud-Ouest Pacifique = New and uncommon turriform gastropods (Gastropoda: Conoidea) from the South-West Pacific. in: Bouchet, P. et al. (Ed.) Tropical deep-sea benthos. Mémoires du Muséum national d'Histoire naturelle. Série A, Zoologie. 185: 271-320
Bouchet, Philippe, et al. "A quarter-century of deep-sea malacological exploration in the South and West Pacific: where do we stand? How far to go." Tropical deep-sea Benthos 25 (2008): 9-40
External links
Holotype in MNHN, Paris
Bioliob.cz: Comitas pachycercus
pachycercus
Gastropods described in 2001
ჰაინრიხ მეკლენბურგ-შვერინელი

ჰაინრიხ მეკლენბურგ-შვერინელი (დ. 19 აპრილი, 1876, მეკლენბურგ-შვერინი, გერმანიის იმპერია — გ. 3 ივლისი, 1934, ჰააგა, ნიდერლანდების სამეფო) — გერმანელი მთავარი. ნიდერლანდების კონსორტი პრინცი 1901-1934 წლებში როგორც დედოფალ ვილჰელმინას მეუღლე. ნიდერლანდების დედოფალ იულიანას მამა. იგი ნიდერლანდების ისტორიაში ყველაზე დიდი ხნის განმავლობაში იყო კონსორტი.
ბიოგრაფია
ჰაინრიხი დაიბადა 1876 წლის 19 აპრილს შვერინში. იგი იყო მეკლენბურგ-შვერინის დიდი ჰერცოგის, ფრიდრიხ ფრანც II-ისა და მისი მესამე მეუღლის, პრინცესა მარია შვარცბურგ-რუდოლშტადტელის ნაბოლარა ვაჟი.
1901 წლის 7 თებერვალს, ჰააგაში იგი ნიდერლანდების დედოფალ ვილჰელმინაზე დაქორწინდა, რის შემდეგაც მიენიჭა ნიდერლანდების კონსორტი პრინცის წოდება. მიუხედავად მათი ქორწინების ხანგრძლივობისა, ის საკმაოდ უიღბლო იყო. მას შემდეგ, რაც 1909 წელს დედოფალმა ქალიშვილი, პრინცესა იულიანა გააჩინა წყვილს სარეცელი აღარ გაუყვია და მთელი დარჩენილი ცხოვრება ცალ-ცალკე ცხოვრობდნენ. აღსანიშნავია, რომ 1948 წელს ჰაინრიხის ერთადერთი ქალიშვილი ნიდერლანდების რიგით მეორე ქალი მონარქი გახდა.
1901-1924 წლებში სხვადასხვა სამეფო ოჯახისაგან ჰაინრიხი დაჯილდოვებულ იქნა 30-ზე მეტი ღირსების ორდენით. იგი ასევე ფლობდა სამხედო ოფიცრის წოდებას, თუმცა არცერთ ომში არ მიუღია მონაწილეობა.
ჰაინრიხი გარდაიცვალა 1934 წლის 3 ივლისს ჰააგაში, სამეფო კარიდან მოშორებით, 58 წლის ასაკში. ამის შემდეგ დედოფალი ვილჰელმინა აღარ გათხოვილა.
შვილები
დედოფალ ვილჰელმინასთან შეეძინა ერთი ქალიშვილი:
იულიანა (1909-2004), ნიდერლანდების დედოფალი 1948-1980 წლებში. ცოლად გაჰყვა პრინც ბერნჰარდ ფონ ლიპე-ბიეშტერფელდს, რომელთანაც შეეძინა ოთხი ქალიშვილი, მათ შორის მომავალი დედოფალი ბეატრიქსი;
გარდა ამისა, მას თავისი უამრავი საყვარლისგან ჰყავდა დაახლოებით ათი შვილი, რომელთაგან ყველაზე არაა ცნობები, ამიტომაც მათი ზუსტი რაოდენობა დღემდე სადავოა.
ლიტერატურა
Hof- und Staatshandbuch des Herzogtums Braunschweig für das Jahr 1908. Braunschweig 1908. Meyer. p. 9
Justus Perthes, Almanach de Gotha (1922) page 71
"The London Gazette, Issue: 28000 Page: 1463". The London Gazette. Retrieved 7 August 2019.
"Grand Crosses of the Order of the Tower and Sword". Retrieved 2018-10-31.
დაბადებული 19 აპრილი
დაბადებული 1876
გარდაცვლილი 3 ივლისი
გარდაცვლილი 1934
ნიდერლანდების კონსორტები
თამარ მამალაძე

თამარ მამალაძე (დ. 6 აპრილი, 1908, თბილისი, გ. 1972) — ქართველი მუსიკოსი, ფოლკლორისტი და ხელოვნებათმცოდნე.
დაამთავრა თბილისის სახელმწიფო კონსერვატორია 1934 წელს. სწავლა გააგრძელა ლენინგრადის კონსერვატორიის ასპირანტურაში, პედაგოგები - ს. ლ. გინზბურგი, ა. ვ. ოსოვსკი, ბ. ა. არაპოვი, ს. ნ. ბოგოიავლენსკი(ყველა მუსიკის ისტორია, მუსიკის თეორია); 1929-1938 წწ. იყო თბილისის სახლმწიფო კონსერვატორიასთან არსებული მუსიკალური სკოლის პედაგოგი(მუსიკის ლიტერატურა); 1944-1946 წწ. საქართველოს რადიოკომიტეტის მუსიკალურ გადაცემათა ფოლკლორული რედაქციის რედაქტორი; 1946 წლიდან სიცოცხლის ბოლომდე იყო საქართველოს მეცნიერებათა აკადემიის ისტორიის ინსტიტუტის მუსიკალური ფოლკლორის განყოფილების მეცნიერ-თანამშრომელი; ეთნოგრაფიული ექსპედიციების ორგანიზატორი; ჩაწერა მრავალი ხალხური სიმღერა; მუსიკისმცოდნე-ფოლკლორისტი, ხელოვნებათმცოდნეობის კანდიდატი. საკანდიდატო დისერტაციის თემა - „კახეთის შრომის სიმღერები“, დაიცვა 1966 წელს.
რესურსები ინტერნეტში
დაბადებული 6 აპრილი
დაბადებული 1908
თბილისში დაბადებულები
გარდაცვლილი 1972
ქართველი მუსიკოსები
ქართველი ფოლკლორისტები
ქართველი ხელოვნებათმცოდნეები
ლიუბაშივკის რაიონი

ლიუბაშივკის რაიონი — რაიონი უკრაინაში, ოდესის ოლქში. მისი ფართობია 1 100 კმ². 2015 წლის აღწერის მონაცემებით რაიონის მოსახლეობა 30 863 ადამიანს შეადგენდა, ხოლო სიმჭიდროვე 28 კაცს კმ²-ზე. ლიუბაშივკის რაიონის ადმინისტრაციული ცენტრია ქალაქი ლიუბაშივკა.
იხილეთ აგრეთვე
უკრაინის ადმინისტრაციული დაყოფა
უკრაინის რაიონები
სქოლიო
ოდესის ოლქის რაიონები
კასპის მუნიციპალიტეტი

კასპის მუნიციპალიტეტი — ადმინისტრაციული რაიონი შიდა ქართლის მხარეში. მუნიციპალიტეტის ტერიტორია 1917 წლამდე ტფილისის გუბერნიის გორის მაზრაში შედიოდა, 1917–30 წლებში — გორის მაზრაში, 1930 წლიდან ცალკე რაიონია. ადმინისტრაციული ცენტრია ქალაქი კასპი.
ბუნება
მდებარეობს შიდა ქართლის ვაკეზე, მდინარე მტკვრის ორივე მხარეს. ტერიტორია - 802 კვ. კმ., მათ შორის სასოფლო-სამეურნეო სავარგულებს უკავია 360 კვ. კმ. ჩრდილოეთით მას აკრავს კავკასიონის სამხრეთი განშტოებანი, სამხრეთით — თრიალეთის ქედი. მუნიციპალიტეტის ტერიტორიაზე მიედინება მდინარეები მტკვარი, ქსანი, ლეხურა, კავთურა, თეძამი.
მოსახლეობა
მოსახლეობის რიცხოვნობა — 43 771 კაცი (2014); სიმჭიდროვე — 54,5 კაცი კვ.კმ-ზე. მუნიციპალიტეტში 72 დასახლებული პუნქტია: 1 ქალაქი, 71 სოფელი.
აღწერის მონაცემები
მმართველობა
მუნიციპალიტეტის წარმომადგენლობითი ორგანოა მუნიციპალიტეტის საკრებულო, ხოლო აღმასრულებელი ორგანო — გამგეობა. მუნიციპალიტეტის ადგილობრივი თვითმმართველობის ადმინისტრაციული ერთეულებია:
ქალაქის საკრებულო — 1: კასპი;
თემის საკრებულო — 15:
აღაიანის (საქადაგიანო, ხიდისყური),
ახალქალაქის (ახალსოფელი, გარიყულა, გოსტიბე, ერთაწმინდა, ზემო ჩოჩეთი, თეძმისხევი, კაპრაშიანი, რკონი, ჩაჩუბეთი),
ახალციხის (მთიულთუბანი, ნოსტე, ცხავერი),
გომის (ბორტა, ნიაბი),
დოესის (გრაკალი),
ზემო ხანდაკის, (კალოუბანი, ჭყოპიანი),
თელიანის (სასირეთი),
კავთისხევის (გუდალეთი, ეზატი, თვალადი, მირიანი, ქებაანი, ქვემო ჩოჩეთი, ქვემო ხანდაკი),
კოდისწყაროს (ზადიანთკარი, ზემო რენე, ნიგოზა, სარიბარი, ქვემო რენე, ყარაფილა, ჩობალაური),
ლამისყანის (თვაურები, ხვითი),
მეტეხის (ბარნაბიანთკარი, სადგური მეტეხი),
ოკამის (თეზი, იგოეთი, მრგვალი ჭალა, ფერმა, ჩანგილარი),
სამთავისის (ბოჟამი, თოგოიანთკარი),
ქვემო ჭალის (ახალშენი, გამდლისწყარო, გორაკა, ვაკე, პანტიანი, საკორინთლო),
წინარეხის (გომისჯვარი, თელათგორი, იდლეთი, ლავრისხევი),
სოფლის საკრებულო — 1
ხოვლეს.
ეკონომიკა
მუნიციპალიტეტში შემდეგი სამრეწველო საწარმოები იყო: კასპის ცემენტის ქარხანა, მეტეხის საშენ მასალათა კომბინატი, აგრეთვე კვების მრეწველობის საწარმოები, ღვინის და საკონსერვო ქარხნები. სოფლის მეურნეობის წამყვანი დარგებია: მევენახეობა, მეხილეობა, მებოსტნეობა, სარძევე მეცხოველეობა. მოჰყავთ მარცვლეული. მუნიციპალიტეტს კვეთს ქვეყნის მთავარი სარკინიგზო და საავტომობილო მაგისტრალები.
კულტურა
მუნიციპალიტეტში 49 სახელმწიფო და 2 არასახელმწიფო ზოგადსაგანმანათლებლო სკოლაა, 2 საშუალო პროფესიული და 1 უმაღლესი სასწავლებელი, 43 ბიბლიოთეკა, 1 თეატრი და 2 მუზეუმი. (მხარეთმცოდნეობის მუზეუმი, ი. ჯავახიშვილის სახ. მუზეუმი ხოვლეში).
ღირსშესანიშნაობანი
მუნიციპალიტეტში არქიტექტურის და კულტურის მრავალი მნიშვნელოვანი ძეგლია: რკონის კომპლექსი, სამთავისის ტაძარი, სხვილოს ციხე-დარბაზის კომპლექსი, ქვათახევის, მეტეხის, ახალქალაქის კომპლექსები და სხვა.
სქოლიო
საკოხე

საკოხე — მწვერვალი საქართველოში, მცხეთა-მთიანეთის მხარეში, ყაზბეგის მუნიციპალიტეტში. მდებარეობს მთიულეთ-ფშავის კავკასიონის მთავარ ქედზე, მდინარე მთიულეთის არაგვის მარცხენა შენაკადის — ხადისწყლის სათავეში. სიმაღლე 3600 მ. საკოხე ვულკანური კონუსია, აგებულია ვულკანური წიდისა და ანდეზიტებისაგან. მთა ნიადაგ-მცენარეულ საფარს თითქმის მოკლებულია. დამახასიათებელია ალპური და სუბნივალური ლანდშაფტები.
ლიტერატურა
მცხეთა-მთიანეთის მხარის მთები
საქართველოს ვულკანები
Dark Side Of The Moon (ტურნე)

Dark Side Of The Moon (ტურნე)
Dark Side Of The Moon — საკონცერტო ტურნე, ჩატარებული ჯგუფ პინკ ფლოიდის მიერ 1972-1973 წლებში. კონცერტების სერიის ერთი ნაწილი (1973) ჩატარდა ალბომის The Dark Side of the Moon მხარდასაჭერად. კონცერტები დასრულდა 1973 წლის 4 ნოემბერს.
პერსონალი
როჯერ უოტერსი - ვოკალი, ბას გიტარა
დეივიდ გილმორი - ვოკალი, გიტარა
ნიკ მეისონი – დასარტყმელი საკრავები
რიჩარდ რაიტი – კლავიშები, ვოკალი
დიკ პერი – საქსოფონი
ნავასა კრაუდერი, მერი ენ ლინდსი, ფილის ლინდსი - დამატებითი ვოკალები (მარტი, მაისი)
რეიჩელ ფიური, დურგა მაკბრუმი - დამატებითი ვოკალი
Blackberries - დამატებითი ვოკალი (ოქტომბერი)
სიმღერების სია
1972
როგორც წესი, კონცერტის პირველი ნახევარი შედგებოდა ახალი ალბომის კომპოზიციებისგან:
კონცერტის პირველი ნახევარი:
The Dark Side of the Moon (მთლიანი ალბომი)
კონცერტის მეორე ნახევარი:
One of These Days
Careful with that Axe, Eugene
Echoes
Set the Controls for the Heart of the Sun
A Saucerful of Secrets (ხოლმე)
Blues (ხოლმე)
Atom Heart Mother (ხოლმე)
1973
კონცერტის პირველი ნახევარი:
Obscured By Clouds
When You're In
Set the Controls for the Heart of the Sun (ხოლმე ენაცვლებოდა Childhood's End, თუმცა ეს მხოლოდ მარტში ხდებოდა)
Careful with That Axe, Eugene
Echoes (ხოლმე ენაცვლებოდა, თუმცა ეს მხოლოდ მარტში ხდებოდა)
კონცერტის მეორე ნახევარი:
The Dark Side of the Moon (მთლიანი ალბომი)
ბისზე:
One of These Days
რესურსები ინტერნეტში
Brain Damage.co.uk
http://pinkfloydarchives.com/TourDate.htm#1973
პინკ ფლოიდის საკონცერტო ტურნეები
1972 წლის საკონცერტო ტურნეები
1973 წლის საკონცერტო ტურნეები
ნუგზარ ფერიაშვილი

ნუგზარ ფერიაშვილი (დ. 2 მარტი, 1959, ტაბახმელა, გარდაბნის რაიონი) — ქართველი იურისტი და პოლიტიკოსი.
დაამთავრა თბილისის სახელმწიფო უნივერსიტეტის იურიდიული და ისტორიული ფაკულტეტები. 2004-2008 წლებში იყო საქართველოს მე-6 მოწვევის პარლამენტის წევრი (გარდაბნის მაჟორიტარი), საარჩევნო ბლოკი: „ახალი საქართველოსთვის“.
რესურსები ინტერნეტში
ნუგზარ ფერიაშვილი — საქართველოს პარლამენტის ოფიციალური საიტი
სქოლიო
დაბადებული 2 მარტი
დაბადებული 1959
საქართველოს VI მოწვევის პარლამენტის წევრები
თბილისის სახელმწიფო უნივერსიტეტის კურსდამთავრებულები
გარდაბნის მუნიციპალიტეტში დაბადებულები
ნუგზარ
მერენდოი

მერენდოი, მერანდოი — ქართული აბორიგენული წითელყურძნიანი სასუფრე ვაზის ჯიში ჰერეთიდან.
ჰერეთის ადგილობრივი წარმოშობის ჯიშია. ახასიათებს დიდი ზომის მტევნები და დიდი ზომის მარცვალი. სქელკანიანია, მოწითურო-მოშავო ელფერით.
გამოიყენება სასუფრედ.
ლიტერატურა
უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 238
ჰერეთის ვაზის ჯიშები
ვაზის წითელყურძნიანი სასუფრე ქართული ჯიშები
ჯაკოვოს წმინდა პეტრეს ტაძარი

ჯაკოვოს წმინდა პეტრეს ტაძარი — კათოლიკური ეკლესია ქალაქ ჯაკოვოში, ხორვატია. ჯაკოვო-ოსიეკის სამთავარეპისკოპოსოს საკათედრო ტაძარი. იგი არის ხორვატიის შვიდი ტაძრიდან ერთ-ერთი, რომელიც ატარებს მცირე ბაზილიკის სტატუსს.
ტაძარი ააგეს 1866-1882 წლებში. მშენებლობის ინიციატორი იყო იოსიპ შტროსმაიერი, ხორვატიის „ერის მამად“ წოდებული მთავარეპისკოპოსი. ტაძრის არქიტექტორები იყვნენ ავსტრიელი კარლ რიოზნერი და ფრიდრიხ ფონ შმიდტი. განეკუთვნება არქიტექტურის ნეოგოთიკურ სტილს.
რესურსები ინტერნეტში
О соборе на официальном сайте Джяковской епархии
Damjanović, Dragan, National Ideologies and 19th Century Art on the Example of Frescoes in the Đakovo Cathedral Apses, Društvena istraživanja. Časopis za opća društvena pitanja, Vol. 18, Nr. 3 (101); Zagreb, 2009., pages 461—478.
ხორვატიის ტაძრები
Novokonstantinovka

Novokonstantinovka (Yañı Konstantinovka) is a rural locality (a selo) in Zelenoklinovsky Selsoviet, Alsheyevsky District, Bashkortostan, Russia. The population was 99 as of 2010. There is one street.
Geography
Novokonstantinovka is located 45 km southeast of Rayevsky (the district's administrative centre) by road. Tavrichanka is the nearest rural locality.
References
Rural localities in Alsheyevsky District
ღანძილების წმინდა გიორგის ეკლესია

ღანძილების წმინდა გიორგის ეკლესია — არქეოლოგიური ძეგლი ხაშურის მუნიციპალიტეტის სოფელ პატარა ხალების სამხრეთით 3-4 კილომეტრზე, ნასოფლარ ღანძილების ჩრდილოეთით, სასაფლაოზე. ეკლესია დანგრეულია, შემორჩენილია ნახევარწრიული აფსიდის მცირე ნაწილი, გრძივი კედლების კონტურები და დასვლეთ კედლის პატარა მონაკვეთი. ნაეკლესიარზე ხეებია ამოსული. დარბაზული (5X3,8 მეტრზე) ეკლესია ნაგები იყო ნატეხი ქვიშაქვით.
ლიტერატურა
ხაშურის მუნიციპალიტეტის არქეოლოგიური ძეგლები
ვეძისხევის კოშკი

ვეძისხევის კოშკი — არქიტექტურული ძეგლი, დგას ნასოფლარ ვეძისხევის შუაში, თარიღდება გვიანდელი შუა საუკუნეებით. კოშკი გეგმით სწორკუთხაა, ზევითკენ შევიწროებული. ნაგებია სხვადასხვა ზომის ნატეხი ქვით. გარეთა კუთხეებში შედარებით მოზრდილი ქვებია გამოყენებული. გარე კედლების ზედაპირი, გასწორებულია ბათქაშით, კედლების ზემოთა ნაწილი - შეულესავია და საპირე ქვებიც შედარებით წვრილია.
კოშკის პირველი სართული სანახევროდ ნანგრევებითა და მიწითაა ამოვსებული. დასავლეთ კედელში სამი სათოფურია, მათგან ერთი შეწყვილებულია, ორი - ცალმაგი.
კოშკში შესასვლელი დასავლეთიდანაა, მეორე სართულის დონეზე. კარი გარედან თაღოვანია, გამოყვანილია აგურით. ხოლო შიგნიდან ფიცრული გადახურვა ჰქონია. შესასვლელის პირდაპირ, აღმოსავლეთ კედლის შუაში, აგურით ნაწყობი, გეგმით ნახევარწრიული, შეისრულთაღოვანი ბუხარია. რომლის გვერდებზე თითო ცალმაგი სათოფურია. მსგავსი სათოფური დასავლეთ კედელში, სართულის ჩრდილო-დასავლეთ კუთხესთანაცაა. ორი შეწყვილებული სათოფური - სამხრეთით, თითო-თითო კი - ჩრდილოეთ და დასავლეთ კედლებშია. ჩრდილოეთ სათოფურის ორივე მხარეს თითო პატარა, შეისრულთაღოვანი თახჩაა.
კოშკის მესამე სართულის აღმოსავლეთ, დასავლეთ და სამხრეთ კედლებში ორ-ორი ცალმაგი სათოფურია. მათგან აღმოსავლეთ და დასავლეთ სათოფურებს შორის თითო სწორკუთხა თახჩაა მოწყობილი. ერთი მსგავსი თახჩა ჩრდილოეთ კედლის შუაშიცაა.
მეოთხე სართულის კედლები ნაწილობრივ დანგრეულია. აღმოსავლეთ და ჩრდილოეთ კედლების შუაში, თითო პარალელურწირთხლებიანი, თარაზულად გადახურული სარკმელია. დასავლეთ კედლის შუაში კი სწორკუთხა თახჩაა. მის ორივე მხარეს თითო სათოფურია. ორი სათოფურია აღმოსავლეთ კედელშიც - სარკმლის გვერდებზე.
კოშკის სართულშუა გადახურვა გამართული ყოფილა ხის ძელებზე.
ლიტერატურა
ყვარლის მუნიციპალიტეტის კოშკები
ტანსიზაროვო

ტანსიზაროვო — სოფელი რუსეთის ფედერაციაში, ბაშკირეთის რესპუბლიკის ბურაევოს რაიონში.
2010 წლის მონაცემებით სოფელში ცხოვრობს 55 ადამიანი. რაიონულ ცენტრ ბურაევოდან დაშორებულია 30 კილომეტრით. უახლოესი რკინიგზის სადგურია იანაული, რომელიც დაშორებულია 98 კმ-ით.
რესურსები ინტერნეტში
Совет муниципальных образований Республики Башкортостан.
სქოლიო
ბურაევოს რაიონის სოფლები
იეროდიაკონი

იეროდიაკონი, ბერდიაკვანი (წმინდა და — მსახური) — უფროსი დიაკონი. ბერმონაზონი დიაკვნის ხარისხში. უფროს იეროდიაკონს ეწოდება არქიდიაკონი. იეროდიაკვნებად ბერები ხდებიან ბერად აღკვეცისა და ქიროტონიის საიდუმლოს შესრულების შემდეგ. იეროდიაკონის სრული სამოსელის განმასხვავებელი თავისებურებაა შავი კამილავკის ტარება. იეროდიაკვნები შავი სამღვდელოების წარმომადგენლები არიან.
სქოლიო
საეკლესიო წოდებები